runetrust/blame-folketinget-dk huggingface dataset:
Finn Sørensen (EL), 2017-03-28:
Det var et forslag om, at vi får en undtagelse fra traktatens bestemmelser på de her områder, og om end der ikke er i enighed i Folketinget om de konkrete løsninger, så sporer jeg dog en ganske stor utilfredshed med, at der er nogle ting, vi ikke kan få lov til at bestemme selv.
Bjørn Brandenborg (S), 2021-03-17:
Jeg er ikke sikker på, at jeg kommer til at kunne levere det svar, som jeg tror spørgeren gerne vil have jeg skal kunne levere, men det, jeg kan sige, er, at der ingen tvivl er om, at der de sidste mange år er sket en alt for voldsom centralisering af Danmark, som har betydet, at man har mistet arbejdspladser.
Peter Skaarup (DF), 2008-05-20:
Uanset at hr. Simon Emil Ammitzbøll kan sige, at vi kan være ligeglade med historien, bærer Det Radikale Venstre det ansvar, at da man op igennem 1980'erne og 1990'erne åbnede grænserne for mennesker, der var svære at integrere, skete der det, at vi fik en opgave, som er meget vanskelig at udføre i de her år.
Eigil Andersen (SF), 2015-05-08:
Jeg vil sige, at Socialdemokratiet jo også stod bag det løfte, der blev givet i betænkningen fra 2008, og det samme løfte blev gentaget af hr. Lennart Damsbo-Andersens partifælle, daværende beskæftigelsesordfører for Socialdemokratiet hr. Leif Lahn Jensen, i en radioudsendelse i 2011.
Per Clausen (EL), 2009-12-10:
Jeg må sige, at når jeg ser eksempler på, at der på et universitet bliver gennemført uddannelser på engelsk i et fag eller inden for områder, hvor det ikke har nogen faglig relevans, fordi alt det, man diskuterer, alt det, der bliver undervist i, alle de bøger man skal læse, foreligger på dansk, så er det efter min mening enten pjat, eller også er det det, der er værre, nemlig et forsøg på at forberede universiteterne på at indgå i en kommerciel virksomhed, hvor det handler om at sælge uddannelse til mennesker fra andre lande.
Franciska Rosenkilde (ALT), 2023-10-05:
Vi blev f.eks. kaldt uansvarlige, da vi foreslog at reducere CO 2 -udledningerne med 70 pct.; vi er blevet kaldt uansvarlige, når vi har foreslået et opgør med det enøjede fokus på økonomisk vækst, og vi er i den grad også blevet kaldt det, når vi har foreslået at nedsætte arbejdstiden.
Karin Nødgaard (DF), 2008-04-15:
Jeg har tidligere noteret mig en ordfører, som netop kom med mange kritikpunkter, og der skal man jo passe på med, at man ikke bare kritiserer, for så ender det med, at man får kvalt den intention, der egentlig er med lovgivningen, som måske netop kan være en god vej ind for nogle forfulgte mennesker i verdenssamfundet.
Pia Gjellerup (S), 2003-03-19:
Ja, så er situationen jo den, at det har Sikkerhedsrådet også gjort gentagne gange, men er kommet til den konklusion, som ikke passer hr. Jens Rohde eller den danske regering eller statsministeren, og så er det, man siger: Nu tilsidesætter vi alt, nu ændrer vi fuldstændig vores argumentation, nu laver vi en anden konklusion på et notat, som pludselig kommer her i weekenden. Regeringen har tidligere ment, at der skulle en sikkerhedsrådstilslutning til en afbrydelse af våbeninspektørernes arbejde og derefter en militær intervention.
Svend Auken (S), 1997-11-20:
Det er i det hele taget overraskende, at partierne Venstre og De Konservative, som sad i regering, dengang man lavede målsætningen, nu er gået sammen med to partier, Z og O, som klart har taget afstand fra målsætningen endda sådan, at de benægter det videnskabelige grundlag for hele den internationale klimapolitik.
Bjarne Laustsen (S), 2010-06-10:
De folk, der er på arbejdsmarkedet, oplever en gang imellem, at en virksomhed er truet af lukning eller bliver lukket, og derfor vil jeg gerne spørge, hvordan Dansk Folkeparti har regnet sig frem til, at det er det klogeste i verden, efter man selv har været med til at skabe en krise og givet ufinansierede skattelettelser, at det så lige er dem, der har fået mindst uddannelse, der skal straffes og betale den største regning for at kunne holde fast i arbejdsmarkedet og ikke blive udstødt og ende helt uden kontanthjælp, for det er jo det, der sker i forhold til det andet forslag på dagpengeområdet.
Søren Søndergaard (EL), 2016-03-30:
Altså, jeg har siddet i budgetkontroludvalget i Europa-Parlamentet, hvor jeg har været med til at prøve at kigge på, hvad der skete med den såkaldte førtiltrædelsesbistand til Tyrkiet, og jeg bliver bare nødt til at sige, at det også var penge, der var øremærket til bestemte ting osv. osv., men når vi så på, hvordan de var blevet brugt, fremgik det, at de var blevet brugt rent politisk til at understøtte et bestemt politisk parti og en bestemt politisk holdning i Tyrkiet.
Sophie Hæstorp Andersen (S), 2010-11-16:
For helt ærligt: Skulle Øfeldt Centrets træning ikke kunne være på højde med træningen på PTU's RehabiliteringsCenter eller Center for Sundhed og Træning i Århus og Middelfart og Skæskør, der med egne ord skriver, at de tilbyder specialiserede, intensive træningsforløb.
Anni Matthiesen (V), 2020-06-17:
Jeg går ud fra, at vi kan blive enige om, at netop det der med at få åbnet grænserne er noget af det, som betyder rigtig meget for rigtig mange mennesker, mennesker, som f.eks. har udenlandske kærester, men selvfølgelig også mennesker, der har virksomheder, og som er dybt, dybt afhængige af, at turisterne også kan komme ind i landet.
Søren Søndergaard (EL), 2004-03-24:
Statsministeren havde sådan set ønsket at få lov til at svare på spørgsmål, men det var simpelt hen arrangørerne, der havde nægtet statsministeren muligheden for at svare på spørgsmål Vi synes jo ikke, det kan være rimeligt, at statsministeren sådan skal gå rundt en hel dag uden at kunne svare på spørgsmål.
Ellen Trane Nørby (V), 2020-04-22:
For hvis man er skoleleder på en fri grundskole og man allerede har brugt 100.000 kr. ekstra til at få sat ekstra vaske op, sørge for, at personalet også kan håndtere, at børnegrupperne i klasserne er delt i to, jamen så er man jo nødt til, også over for sin bestyrelse og over for de forældre, der har deres børn på den frie skole, ligesom at kunne få svar på, om den ekstra regning sendes videre til forældrene, om skolen skal dække det, eller om staten kommer med en hjælpende hånd.
Tom Behnke (KF), 2012-04-10:
Da man i sin tid behandlede og vedtog forslaget om at sætte aldersgrænsen ned for førere af lille knallert, var det jo for at øge mobiliteten blandt de unge og for at gøre fremkommeligheden lidt bedre, og der er da ingen tvivl om, at det, især når vi når uden for storbyerne, kan være hensigtsmæssigt med et sådant transportmiddel.
Flemming Møller Mortensen (S), 2008-01-11:
Dette betyder i praksis, at voldshandlingerne ikke bare eksporteres til lavere rangerende kampe, det betyder også, at autoriserede kontrollører gennem uddannelse lærer at overholde loven, og endelig betyder det, at en hurtig ankemulighed med efterfølgende hurtig sagsbehandling ved domstolene eksisterer.
Britt Bager (V), 2018-10-11:
Vi skal sikre os, at hele Danmark har moderne, varierede og stærke public service-tilbud med fokus på kerne-public service, og vi skal sikre os, at der er balance mellem statslige og private medier, fordi de private aktører i høj grad bidrager til godt dansk oplysende indhold, altså et mangfoldigt og pluralistisk medieindhold.
Line Barfod (EL), 2009-01-22:
For medmindre hr. Jesper Petersen mener, at vi bare skal sætte gang i seddelpressen ovre i Nationalbanken, kan man ikke, hvis man tager 100 mia. kr. derfra og giver dem til bankerne, bruge de samme 100 mia. kr. til at investere i klima og velfærd.
Jens Joel (S), 2023-11-16:
Derfor er det altså et spørgsmål om at sige, at det generelt er en god beskyttelse af lønmodtagerne at have en maksimal arbejdstid, men at vi, f.eks. når det gælder brandmænd og ambulancereddere, også nogle gange har brug for at kunne lave undtagelser for at kunne få vagtplaner og andet til at fungere.
Kristian Thulesen Dahl (DF), 2014-04-08:
Hvordan skal danskerne her op til europaparlamentsvalget den 25. maj finde ud af, hvad Socialdemokratiet slås for, og hvad Socialdemokratiet ikke slås for, når man udgiver sådan et oplæg her med den danske europaparlamentariker for Socialdemokratiet, som – har jeg læst, hun vist selv har sagt – er hovedpennefører eller noget lignende, og hvor man lover nogle bestemte ting, når statsministeren så siger, at det slet ikke er Socialdemokratiets politik?
Mattias Tesfaye (S), 2024-10-24:
En afgørelse om at fratage en forældremyndighedsindehaver rettigheder i henhold til den her § 54, stk. 1, 1. pkt., vil betyde, at en forælder, som opholder sig på et krisecenter sammen med et barn, kan flytte barnet til en anden folkeskole uden den anden forælders viden og samtykke.
Dennis Flydtkjær (DF), 2016-01-28:
Normalt fremgår det af et lovforslag, hvad de økonomiske konsekvenser er for det offentlige, altså for kommuner, regioner og stat, hvad de administrative byrder er, og tilsvarende også, hvad de økonomiske konsekvenser og administrative byrder er for erhvervslivet, men der er altså ingen af de ting der kan oplyses i det her forslag, og det synes vi er dybt problematisk.
Thomas Krog (SF), 2006-06-02:
Jeg synes ikke, der kom nogen klare svar der; jeg synes heller ikke, der er kommet nogen klare svar på de skriftlige spørgsmål, der er stillet, så for at være helt sikker vil jeg sige: Når Dansk Folkeparti siger, at der i formålsparagraffen er én klar prioritering, og det er færdigheder og kundskaber, så er det forkert.
Bodil Kornbek (KRF), 2003-10-22:
Der er forbud mod brug af fremmed medhjælp til privatkopiering af litterære værker i erhvervsøjemed, og det finder vi er fornuftigt, fordi det selvfølgelig vil ramme den erhvervsmæssige kopiering, der foregår, af litterære værker via kopiforretninger.
Sophie Løhde (V), 2023-05-10:
Det gælder jo ikke mindst dem, der må undre sig – de patienter, som det her er gået ud over, hvoraf nogle betaler den ultimative og højeste pris, og deres pårørende – i forhold til at de har ventet for længe på behandling, som de havde krav på, og hvis liv måske ikke længere kunne reddes.
Preben Bang Henriksen (V), 2014-06-04:
Vi synes, at en deponering her er en rimelig løsning, og jeg gør høfligst opmærksom på, at det er nøjagtig de samme kriterier, der skal anvendes i forbindelse med dommerens beslutning om stillelse af sikkerheden, som i regeringens forslag om, at en landsdommer skal kunne screene sagen til videre færd.
Finn Sørensen (EL), 2012-04-20:
Lige for at nævne et eksempel vil jeg nævne svenskeren, som bor i Sverige – ja, det gør de jo ikke alle sammen, og derfor kan man godt sige det på den måde – men som arbejder både i Sverige og Danmark, hvilket medfører, at pågældendes danske arbejdsgiver skal betale svensk arbejdsgiverafgift.
Stine Brix (EL), 2013-05-16:
Man kan sige, at det her forslag, som vi har fremsat, jo er et forsøg på at rejse diskussionen om, at når man anerkender, at der er mange mennesker, hvis fremtid er et fleksjob, vil der også være en tilsvarende situation, når man er i uddannelsessystemet, hvor man ikke kan læse på fuld tid på samme vilkår eller på lige vilkår, som ministeren kalder det, som andre studerende.
Ole Stavad (S), 2003-03-26:
Det andet spørgsmål, jeg godt vil stille ministeren, er: Kan ministeren forsikre os og Folketinget og offentligheden om, at det udspil, som har været bebudet i lang tid, kommer så betids som forslag i Folketinget, at det kan vedtages inden udgangen af denne her folketingssamling, og at det er regeringens hensigt?
Villum Christensen (LA), 2011-01-11:
Hvis det er rigtigt, at vi har fået prisstigninger på grund af liberaliseringen, og det er der jo ikke rigtig nogen, der ved, så er der i hvert fald gode argumenter for, at man ser på hele det her regelsystem – nogle vil sige regeltyranni – så hurtigt, som det overhovedet er muligt.
Morten Bødskov (S), 2024-12-03:
Derfor undrer det mig faktisk lidt, hvis jeg skal være helt ærlig, at Det Konservative Folkeparti – det er jo fair nok – fremsætter forslaget igen, og som ordføreren også rigtigt nok sagde, ligger det Det Konservative Folkeparti meget på sinde, og det er helt fair.
Per Clausen (EL), 2006-11-17:
Det andet spørgsmål er: Hvordan forholder fru Ellen Trane Nørby sig til spørgsmålet om, hvilke konsekvenser anvendelsen af en ny teknologi vil have for økonomisk dårligt stillede mennesker, som har valgt at fravælge tv; hvordan tror fru Ellen Trane Nørby, det vil gå med det, når man nu skal til at betale den her medielicens?
Martin Lidegaard (RV), 2007-05-10:
Guderne skal vide, som flere har været inde på, at det ikke er noget, der gror i den radikale baghave at indføre centralistisk lovgivning, men grunden til, at vi går med på det her, er, at vi finder problemet akut, og jeg synes, at kommunerne har haft mange år til at løse det, og så er det en ganske, ganske særlig problemstilling for en ganske, ganske lille minoritet, hvor der ikke er overenskomst, hvor der er nogle ganske særlige arbejdsog ansættelsesvilkår, og hvor vi altså har en situation, hvor de mennesker simpelt hen ikke kan leve et liv, hvis ikke de har en hjælper.
Rosa Lund (EL), 2021-05-05:
Det betyder jo, hvis Socialdemokratiet anerkender det – det gør vi i Enhedslisten – at der stadig væk er mennesker, som vil være forfulgte, som stadig væk vil være på flugt, og for hvem det stadig vil farligt at være i Syrien, og det er nok det, der er grunden til at de ikke er taget tilbage.
Jan E. Jørgensen (V), 2012-01-18:
Omegnskommunernes Samarbejde skriver også, at hvis man vil indføre en betalingsring, må det være en absolut betingelse, at man har stillet et reelt alternativ på benene først, og dvs. mere kapacitet i busser, S-tog og regionaltog, nye, hurtige kollektive forbindelseslinjer, bedre sammenhænge mellem eksisterende forbindelser, f.eks. S-tog og busser, parkeringsanlæg ved trafikknudepunkter og betalingsfri adgang til lufthavnen via Motorring 3. Som jeg har forstået debatten, vil de investeringer i hovedstadens kollektive trafik, som vi er enige i er en god idé, først komme, efter at betalingsringen er blevet indført.
Margrethe Vestager (RV), 2002-04-16:
En anden ting er at sikre på individniveau, at der er en god og fyldestgørende information om studiet, om sprogkrav, om faglige krav, om boligsituationen og så fremdeles, sådan at svenske studerende ikke drager af sted til Danmark på et grundlag, som de i virkeligheden har fejlvurderet, og vi derfor ser det ret dramatiske frafald, vi ser i øjeblikket, og dermed også et efterfølgende spild af gode studiepladser.
Svend Erik Hovmand (V), 1998-11-20:
Ifølge en undersøgelse foretaget af ASE føler 70 pct. af de selvstændige, at de er overbebyrdet med administrative opgaver, men hvad værre er, næsten to tredjedele, helt nøjagtig 64 pct., føler, at byrderne er steget kraftigt i de sidste to år. Det er måske ikke så mærkeligt, at antallet af selvstændige erhvervsdrivende er faldet med 16 pct. inden for de sidste 2 år.
Inge-Lene Ebdrup (V), 2005-11-25:
Angående myndighedsalderen, altså hvornår man juridisk set ophører med at være forpligtet til at forsørge sine børn, er 18 år grænsen, og når det gælder grænsen, der har indflydelse på satserne for f.eks. SU og kontanthjælp og i nogle tilfælde også satserne for den løn, man får for at arbejde, er 18 år også grænsen, så derfor kan man altså sige, at det er meget rigtigt også at lægge grænsen her på det område, vi taler om nu.
Søren Krarup (DF), 2009-11-19:
Nej, vi håber det bedste trods den tilsyneladende fjernhed og fremmedartethed i navne og fremtrædelsespræg, og vi vil byde disse 1.569 personer, der nu modtager dansk indfødsret, velkommen i Danmark og i det danske folk og udtale håb og også forventning om, at vi alle må blive brødre og søstre, som stoler på hinanden og mener hinanden det godt.
Thomas Danielsen (V), 2016-11-10:
Indgåelsen af den globale klimaaftale i Paris på COP21 er også et vendepunkt i den globale klimaindsats, da alle lande nu er forpligtet til at tage del i indsatsen i forhold til en grøn omstilling, en omstilling, som længe har været i gang i Danmark, og det skal vi udnytte.
Sophie Hæstorp Andersen (S), 2025-11-21:
Det er også baggrunden for, at vi har indgået en aftale med Konservative og SF for nylig på krisecenter- og herbergsområdet, hvor vi ud over at udskyde refusionsordningen på housing first også har sagt, at det er vigtigt, at gadesovere og andre også kan få hjælp til bostøtte.
Eva Kjer Hansen (V), 2006-05-23:
Jeg vil også gerne understrege, at der altså også er rigtig mange gode eksempler rundtomkring på plejehjem, hvor forholdene er i orden, og hvor man netop har taget hånd om en ordentlig ledelse og gode forhold for medarbejderne, bl.a. sikret, at de får den opkvalificering og den efteruddannelse, som medarbejderne naturligvis har brug for.
Ane Halsboe-Jørgensen (S), 2022-05-11:
Derfor tror jeg – og det vil jeg komme til at gøre på min vagt – at jeg kommer til at have et fortløbende, vedblivende, konstant fokus på at være sikker på, at de regler, vi har, er nødvendige, og at man der, hvor de opleves som svære at gå til for vores frivillige, faktisk også har hjælp og vejledning, så det bliver nemmest muligt.
Nick Hækkerup (S), 2008-05-28:
Så vil jeg bare give den kommentar til det med de for høje skatteindtægter, at hele systemet jo er bygget op på, at der skal være tryghed og en forventning om, at når man betaler sin skat - med eller uden glæde - kan man også regne med, at alle andre betaler deres skat, om ikke med glæde, så i hvert fald gør det, så vi har penge til den velfærd, som vi alle sammen ønsker.
Svend Auken (S), 2004-01-29:
Jeg mener imidlertid, at vi har fundet et fornuftigt kompromis i Danmark mellem på den ene side hensynet til organisationsfriheden eller organisationernes frihed til at træffe beslutninger, og på den anden side individets ret til at nægte for sine penge at støtte politiske formål eller politiske partier, som det pågældende medlem ikke har sympati for.
Karsten Lauritzen (V), 2012-05-03:
Så det kan jeg ikke umiddelbart referere, men jeg kan fortælle, at den her aftale og stramning, man lavede, har haft en reel effekt, som også en fremtrædende forsvarsadvokat, der bl.a. forsvarer mange af de her udlændinge, der står til udvisning under de nu stramme regler, siger, nemlig at det er en stramning, og den ruller man så tilbage.
Susan Kronborg (RV), 2020-12-17:
Almindelig kriminalitet rokker ikke ved statens sikkerhed, og vi kan forstå, at Udlændinge- og Integrationsministeriet og ministeren har udtrykt en hensigt om at fremsætte et lignende forslag om ændring af indfødsretsloven, så personer, som dømmes for alvorlig bandekriminalitet, ved dom kan frakendes deres danske indfødsret, med mindre de derved bliver statsløse.
Pernille Skipper (EL), 2014-06-04:
Der mener vi jo altså, at retsplejelovens regler balancerer hensynet til sagsøgte og sagsøger nogenlunde, og der er ikke nogen grund til at afskære præcis de mennesker, der har sagsøgt folk for små beløb eller gerne vil appellere omkring små beløb, fra at kunne det.
Margot Torp (S), 1999-03-25:
Som et lille land er vi simpelt hen nødt til at arbejde gennem de internationale fora, som vi har siddet i. Det er vigtigt, at vi på en ordentlig måde når frem til at kunne håndtere den her revolutionerende teknologi forsvarligt, samtidig med at vi sikrer os mulighed for at kunne høste de fordele, den måtte rumme i forhold til øget velfærd i verden.
Lars Barfoed (KF), 2010-04-09:
Men som jeg har redegjort for her, vil det efter regeringens opfattelse være rigtigst, at spørgsmålet om en udvidet kriminalisering af fiktiv børneporno indgår i Straffelovrådets generelle samlede gennemgang af straffelovens kapitel om sædelighedsforbrydelser.
Thor Möger Pedersen (SF), 2012-05-16:
Det danske afgiftssystem har ingen indflydelse på de tyske priser, og selv uden forhøjelsen af ølafgiften pr. 1. januar 2012 vil Scanlines' ekstraordinært lave pris på 29,95 kr. for en ramme øl give en tilskyndelse til at grænsehandle.
Holger K. Nielsen (SF), 2002-05-30:
Til fru Pia Kjærsgaard: Indrøm dog, at I er kommet under ansvarets åg, indrøm dog, at mange af de mennesker, der havde forventet, at de ville få hjælp fra jer, når I fik indflydelse, i dag sidder skuffede og tænker på, hvor alle de penge, de havde regnet med, bliver af.
Poul Nødgaard (DF), 2005-11-24:
Jeg spurgte i min ordførertale – nu kan jeg ikke stille spørgsmål til hr. Touborg, men jeg kan spørge, når hr. Touborg kommer på talerstolen – om ikke § 66 i styrelsesloven, hvor man har en mulighed for at suspendere en borgmester, er dækkende.
Kristian Thulesen Dahl (DF), 2006-05-23:
Vi tror altså, at det bedste for os vil være – og sådan har Det Radikale Venstre jo også ageret i vel nok 100 år – at søge indflydelse for at komme så langt som overhovedet muligt frem for bare at holde os udenfor, som fru Lone Dybkjær formulerer det.
Inger Støjberg (V), 2012-02-08:
Joh joh, nu vil ministeren så ikke diskutere konkrete modeller, men det ville ministeren jo sådan set godt den 31. december sidste år – det er jo ikke lang tid siden, det er et par måneder siden – for da sagde skatteministeren nemlig, at regeringen ingen planer havde om at forringe boligsikringen eller børnechecken.
Peter Skaarup (DF), 2000-05-10:
Vi er fuldstændig enige i sigtet med forslaget, nemlig at ramme biltyvene hårdere, end det er tilfældet i dag, og at vi skal bekæmpe de biltyverier, vi ser i stort omfang. Jeg ved godt, at fru Lotte Bundsgaard fra Socialdemokratiet ligesom var oppe at sige: Jamen nu er antallet af biltyverier så også lige faldet her inden for den senere tid.
Per Ørum Jørgensen (KF), 2007-02-20:
Der skal laves et etikmærkenævn, der skal laves et etikmærkesekretariat og opbygges et stort apparat, der skal udstede licens og kontrollere og overvåge virksomhederne, og vi skal til at forholde os til endnu et mærke på vores produkter.
Holger K. Nielsen (SF), 2018-11-22:
Når vi snakker om det her i Danmark, når vi bliver så nervøse for ikke at kunne få det til at hænge sammen, hvis der kommer 500 kvoteflygtninge, så glemmer vi ofte, hvor mange flygtninge meget fattige lande må tage: Bangladesh, rohingyaer fra Myanmar; Kenya, flygtninge fra Sudan og fra Somalia osv., og det gælder også Uganda.
Margrethe Vestager (RV), 1998-06-10:
Forskningsministeren og jeg er således betænkelige ved nedsættelse af en kommission, da vi frygter, at det vil medføre en væsentlig forsinkelse af den nødvendige reformbestræbelse på området, men også at det vil bremse en decentral udvikling, som faktisk allerede er i gang i hele sektoren.
Lisbeth Bech Poulsen (SF), 2017-10-05:
For hver eneste gang der bliver indgået en aftale, som forøger CO2-udledningen og bringer os længere fra målet, altså når der bliver lavet aftaler inden for registreringsafgift, landbrug osv., så bliver det sværere at se, hvordan vi på de områder skal opfylde Parisaftalen og opfylde vores egne klimamålsætninger.
Svend Auken (S), 2003-12-11:
Jeg tror i virkeligheden, at det er en fordel med lidt mere direkte spørgsmål og svar, men dér, hvor en ordfører ikke tager ordet, var det min bemærkning, at man så skal have mulighed for at komme herop med en kort bemærkning og deltage som hidtil i anden- og tredjebehandlingen.
Frank Dahlgaard (UP), 1999-12-16:
Og det kunne jo være, at den negative nytte, altså omkostningerne ved, at pengene blev tvunget fra folk i skatter, var større i negativitet end nytten ved at lade det offentlige give de penge ud. Og så er det jo en dårlig forretning. Ansvarlig omgang med penge indebærer, at man sætter glæden og nytten af den offentlige aktivitet i forhold til omkostningerne.
Leif Lahn Jensen (S), 2016-03-15:
Med disse ord skal jeg sige, at Socialdemokraterne støtter forslaget, men vi tillader os at være på vagt i forhold til borgernes møde med systemet og den behandling, de får undervejs, fordi det jo netop er fuldstændig afgørende for et godt resultat og en god vej fra passiv forsørgelse til en bedre tilknytning til arbejdsmarkedet.
Ole M. Nielsen (KRF), 1999-03-25:
Og så kan vi da selvfølgelig nok komme med nogle bekymringer omkring sammenblanding af politik og eksportstøtte osv., men jeg tror nu, vi finder ud af det. Ministeren finder jo nogle positive sammenligninger, når man sammenligner med Industrialiseringsfonden for udviklingslandene og Investeringsfonden for østlandene.